Recolat in perpetuum fidelis devotio christianorum tam futurorum quam presentium quod Willelmus, comes Cabilonis, Deo et sancte Marie de Firmitate et monachis ibi in perpetuum Deo servientibus, in quodam colloquio quod habuit apud Marniacum cum suis, concessit territorium sancti Nicholai ac taliter designavit: a bez qui dicitur li chaois usque ad puteum del Til, et a puteo del Til in transversum usque in Argentiam et a predictis locis in visum in latitudine et in longitudine usque in Graunna totum. Hujus rei testes: Jocerannus de la Sala, Jocerannus de Branciun, Bertrannus de Ver, Letaldus de Curtavas, Arduinus de la Sala, Guaroldus del Grateil, Jocerannus de Curtavas, Bertrannus de Saldun, Hugo li Blans, Oggerius de Martilliaco.